Решение на Общия съд от 23 октомври 2024 г. — Xpand Consortium и др./Комисия
(Дело T-281/22)1
(Обществени поръчки за услуги — Процедура за възлагане на обществени поръчки — Услуги по разработване, изпълнение, поддържане/експлоатация, съветване и консултиране в областта на счетоводните и финансовите информационни системи — Отмяна на процедурата за възлагане на обществена поръчка — Член 171 от Регламент (ЕС, Евратом) 2018/1046 — Задължение за мотивиране)
Език на производството: английски
Страни
Жалбоподатели: Xpand Consortium (Брюксел, Белгия), NTT Data Belgique (Брюксел), Sopra Steria Benelux (Брюксел), Fujitsu Technology Solutions (Брюксел) (представители: M. Troncoso Ferrer и L. Lence de Frutos, адвокати)
Ответник: Европейска комисия (представители: L. André и M. Илкова)
Встъпила страна в подкрепа на ответника: Arhs developments SA (Белво, Люксембург) (представители: P. Teerlinck, M.-R. Gherghinaru, L. Panepinto, Z. Irusta Ortega и M. Nuytten, адвокати)
Предмет
С жалбата си на основание член 263 ДФЕС жалбоподателите искат отмяна на Решение Ares (2022) 1579941 на Комисията от 3 март 2022 г., с което тя отменя процедурата за възлагане на обществена поръчка BUDG 19/PO/04 в частта относно обособена позиция № 2 по силата на член 171 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 2018 г., стр. 1).
Диспозитив
Отменя Решение Ares (2022) 1579941 на Комисията от 3 март 2022 г., с което тя отменя процедурата за възлагане на обществена поръчка BUDG 19/PO/04 в частта относно обособена позиция № 2.
Осъжда Европейската комисия да понесе направените от нея съдебни разноски, както и тези на Xpand Consortium, NTT Data Belgique, Sopra Steria Benelux и Fujitsu Technology Solutions, включително съдебните разноски по обезпечителното производство.
ARHS developments SA понася направените от него съдебни разноски.
____________
1 ОВ C 294, 1.8.2022 г.